
Își mai amintește cineva de Mihai Răzvan Ungureanu? În definitiv, a deţinut importanta 


editor poziție de șef al Serviciului de Informaţii Externe. Dar și de premier al României. Lăsând 

pretutindeni în urmă un miros sulfuros. În ciuda parfumurilor scumpe cu care se stropea 

Q pe bani publici. Ei bine, și-a mai adus aminte cineva. Care a facut o dezvăluire 
Adauga importantă. Explozivă chiar. 

comentariu 

Omul care i-a mai dezvăluit un chip acestui Mihai Răzvan Ungureanu se numea lon 

“e Stan. Înainte de a deceda, cel care a fost ofițer superior de Securitate, apoi șeful 

Comisiei parlamentare de control a activităţii SRI și, firește, parlamentar, a evocat un 

Trimite episod extrem de interesant. Și anume cum OMV Petrom, care face și desface multe în 


această tara, prin președintele Consiliului de Administraţie, a insistat pe lângă 
președintele Klaus lohannis să-l nominalizeze pentru poziţia de premier. Pe Mihai 
Răzvan Ungureanu. După ce acesta se mai compromisese o dată ca prim-ministru. 
Episodul a fost evocat ieri de Bogdan Tiberiu lacob într-o postare pe Inpolitics. Și mi-a 
trezit și mie niște amintiri. 


Pe vremea Guvernului Tăriceanu, am publicat câteva dezvăluiri referitoare la modul în 
care Mihai Răzvan Ungureanu, care deţinea atunci calitatea de ministru de Externe, a 
încercat din răsputeri și într-o oarecare măsură a și reușit să sacrifice așa-numita 
moștenire Gojdu. O avere uriașă, constând într-un întreg cartier de imobile în centrul 
Budapestei și manuscrise de o valoare inestimabilă, practic o fundaţie creată de un 
român bogat și generos, valorând miliarde de euro și care a fost pusă la dispoziția 
tinerilor români, pentru ca aceștia să primească burse și alte ajutoare și să poată studia 
în bune condiţii în capitala Ungariei. Ei bine, MRU i-a băgat sub nas lui Călin Popescu 
Tăriceanu un document absolut ticălos, prin care Guvernul României, pe calea unei 
ordonanţe de urgenţă, renunța pur și simplu în favoarea Ungariei la întreaga avere 
Gojdu. La viteză, Călin Popescu Tăriceanu a semnat. A izbucnit instantaneu un uriaș 
scandal. Pe care și eu l-am alimentat. Împreună cu alti ardeleni patrioți. În final, s-a 
sesizat Parlamentul. Care a luat în dezbatere ordonanța de urgenţă si a dat cu ea de 
pământ. Dar răul s-a produs. Ungaria putând oricând invoca că, până la un punct, 
autorităţile de la București au admis că Fundaţia Gojdu i se cuvine. Și așa se face că nici 
până azi România, având, e adevărat, și guverne nevrednice, nu a întreprins diligentele 
necesare pentru a o recupera. În urma articolelor mele, Mihai Răzvan Ungureanu m-a 
vizitat acasă, încercând să-mi domolească avântul combativ. Nu a reușit. L-am dat 
literalmente pe ușă afară pe domnul minstru de Externe. 


Dar ce-l mâna în luptă pe Mihai Răzvan Ungureanu? El a fost legat ombilical mereu, încă 
din studenţie, de ceea ce specialiștii în istoria serviciilor secrete numesc generic „factorul 
extern”. Nu întâmplător, a umblat cu limba scoasă si a obținut o bursă la Viena. Probabil 
că acolo a fost racolat. Într-o formă sau alta. Și întotdeauna a fost extrem de legat și de 
cercurile politice de la Budapesta. Cum de a fost posibil ca ulterior un asemenea individ, 
care în mod obligatoriu trebuia monitorizat de serviciile noastre secrete, să fie instalat de 
Traian Băsescu șef al diplomaţiei noastre și apoi, sub președinția aceluiași Traian 
Băsescu, șef SIE, apoi, împins de același Băsescu, premier, cu acceptul și al lui Victor 
Ponta, când USL deţinea deja majoritatea în Parlament și, în fine, din nou șef SIE, numit 
de Klaus lohannis? După care, brusc, peste noapte, a dispărut pur si simplu din peisaj. 
Nu este deloc exclus ca, în viitor, istoricii serviciilor secrete din România să consemneze 

credeți? La OMV PE cc. câte zece mii de euro pe lună, sub 


pretextul că este un fel de consultant. Poate că nici astăzi situaţia nu s-a schimbat. Era 
poate un fel de mită în schimbul serviciilor pe care MRU le-a adus acestei puternice 
societăți din domeniul energiei. Si bănuiesc, mergând pe urmele dezvăluirii lui lon Stan, 
că OMV a mai încercat o dată marea cu degetul, făcând efortul de a i-l băga pe gât lui 
Klaus lohannis pentru o nouă poziţie de premier în „guvernul său”. Există toate indiciile 
că, de data aceasta, președintele Klaus lohannis ar fi rezistat presiunilor. În mod cert a 
refuzat. A respins solicitarea OMV. Dar însuși faptul că OMV a îndrăznit să pună în operă 
acest trafic de influenţă la vârf dovedește de câtă putere dispune, de câtă susţinere se 
bucură din partea Guvernului Austriei și, mai ales, care sunt intenţiile sale reale în raport 
cu interesele României. 

